સામગ્રી: ગુરુવારે ટી-20 વર્લ્ડ કપની સેમિફાઇનલમાં ભારતનો મુકાબલો ટુર્નામેન્ટમાં ગ્રૂપમાં નંબર-બેની ટીમ ઇંગ્લૅન્ડ સામે હતો. 

આ મૅચ સિડનીમાં ભારતીય સમય મુજબ સવારે 9.30 વાગે શરૂ થવાની હતી. જોકે, મૅચ પૂર્વે સિડનીમાં ગુરુવારે ભારે વરસાદ પડ્યો હતો અને વધુ વરસાદની આગાહી છે.  

ટી-20 વર્લ્ડ કપમાં સેમિફાઇનલ માટે રિઝર્વ દિવસ રાખવામાં નથી આવ્યો અને એ સંજોગોમાં મૅચ રદ થતાં ભારતની ટીમ સીધી ફાઇનલમાં પહોંચી ગઈ.

ભારતની ડાયરેક્ટ ફાઇનલ ઍન્ટ્રીનું કારણ એ છે કે ભારતની ટીમ આ ટી-20 વર્લ્ડ કપમાં એક પણ મૅચ નથી હારી અને ટોચને સ્થાને રહી છે. આની સામે ઇંગ્લૅન્ડની ટીમ બીજા સ્થાને છે.

બીજી તરફ વર્તમાન ચૅમ્પિયન ઑસ્ટ્રેલિયાની મહિલા ક્રિકેટ ટીમ સેમિફાઇનલમાં દક્ષિણ આફ્રિકા સામે રમવાની છે. 

જો આ મૅચમાં પણ વરસાદ પડે તો ઑસ્ટ્રેલિયાની ટીમ ટી-20 વર્લ્ડ કપથી બહાર ફેંકાઈ જશે, કેમ કે તે પણ એમના ગ્રૂપમાં બીજા સ્થાને હતી.

જોકે, સાઇમન કિંગનું કહેવું છે બીજી સેમિફાઇનલ અગાઉ વરસાદ બંધ થઈ જાય એવી શક્યતા પણ છે. 

જો ભારતની સેમિફાઇનલમાં વરસાદ પડે તો બીજી સેમિફાઇનલ માટે મેદાન તૈયાર કરી શકાશે કે નહીં એ સવાલ પણ ઊભો રહ્યો છે.

બીજી સેમિફાઇનલ મોડી શરૂ થઈ શકે એવી અટકળો પણ લગાવાઈ રહી છે.

ઉલ્લેખનીય છે કે ટી-20 વર્લ્ડ કપની ફાઇનલ રવિવારે મેલબર્નમાં રમાવાની છે અને ભારતની ટીમને આ વર્લ્ડ કપની મજબૂત દાવેદાર માનવામાં આવે છે. 

તમે અમને ફેસબુક, ઇન્સ્ટાગ્રામ, યૂટ્યૂબ અને ટ્વિટર પર ફોલો કરી શકો છો

\nઅગાઉની સામગ્રીનો સારાંશ નીચે મુજબ કરી શકાય છે:
ભારતીય મહિલા ક્રિકેટ ટીમ ટી-20 વર્લ્ડ કપની સેમી-ફાઇનલમાં એક પણ બૉલ રમ્યા વિના ફાઇનલમાં પ્રવેશી છે.